คือไปฝังยาคุมมาค่ะ แล้วเลือดไหลกะปริบกะปอยมาสัก1-2เดือนแล้วช่วงกลางเดือนน่ะค่ะ มันไหลเยอะกว่าปกติค่ะ เลยไปหามาค่ะให้ยาบำรุงเลือดกับยาปรับฮอร์โมนค่ะอยากจะถามคุณน่ะค่ะว่ามีผลข้างเคียงกับยาฝังยาคุมไหมค่ะ
สวัสดีค่ะ ผลข้างเคียงของยาฝังคุมกำเนิดที่พบได้บ่อยคือ การมีเลือดออกกะปริดกะปรอย การมีประจำเดือนมาบ่อย หรือมีประจำเดือนมามาก ซึ่งมักจะเป็นในช่วงแรกที่ฝังยาคุม หลังจากนั้น เลือดจะออกน้อยลง และในบางรายประจำเดือนอาจขาดหายไปได้การทานยาปรับฮอร์โมน (ซึ่งน่าจะเป็นยาเม็ดคุมกำเนิด) จะช่วยให้เลือดที่เกิดจากผลของยาฝังคุมกำเนิดออกน้อยลงได้ ซึ่งไม่ได้มีผลไปลดประสิทธิภาพในการคุมกำเนิดลงแต่อย่างใด โดยยาฝังคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ได้เพียง0.05% หรือเท่ากับ 1 ใน 2000 คนหากเลือดออกน้อยลงแล้ว ก็ควรหยุดทานยา เพื่อลดผลข้างเคียงที่อาจเกิดจากยาปรับฮอร์โมน เช่น คลื่นไส้ อาเจียน เวียนหัว ปวดหัว เวียนหัว เจ็บเต้านม เป็นต้น